Η εταιρεία ***ΑΡΤΕΛΙΑ CATERING ΜΟΝΟΠΡΟΣΩΠΗ ΕΠΕ*** με στρατηγικό προσανατολισμό την ανάπτυξη της στην Ελλάδα στο πεδίο των Υπηρεσιών Σίτισης & Παραγωγής και Διάθεσης Γευμάτων, έχοντας πάντα ως γνώμονα τον σεβασμό στον άνθρωπο και το περιβάλλον αποφάσισε να εγκαταστήσει και να λειτουργήσει Σύστημα Διαχείρισης για το Περιβάλλον και την Υγεία και Ασφάλεια στην Εργασία, σύμφωνα με τις απαιτήσεις των προτύπων ISO 14001:2015 και ISO 45001:2018.

Βασικό κίνητρο αποτελεί:

* η αναζήτηση της βελτίωσης του εσωτερικού συστήματος λειτουργίας.
* η δημιουργία ενός «καναλιού» εσωτερικής και εξωτερικής επικοινωνίας σε όλα τα επίπεδα, ώστε να διασφαλίζεται η προστασία του περιβάλλοντος, των εργαζομένων και του πελάτη.
* η εκπαίδευση και αξιοποίηση του ανθρώπινου δυναμικού.
* η συνετή και ορθολογική χρήση των φυσικών πόρων, με την ταυτόχρονη ελαχιστοποίηση των αρνητικών επιπτώσεων των δραστηριοτήτων της στο περιβάλλον.
* η διασφάλιση της προστασίας της υγείας και ασφάλειας των εργαζομένων της, των συνεργατών της, της τοπικής κοινωνίας και του κοινού και η πρόληψη ατυχημάτων και επαγγελματικών ασθενειών .

Στα πλαίσια της συνεχούς βελτίωσης του Συστήματος, η Διοίκηση θέτει στόχους για το περιβάλλον και την υγεία και ασφάλεια στην εργασία, οι οποίοι ανασκοπούνται ετησίως ως προς το βαθμό υλοποίησης τους, εγκρίνονται νέοι ή τροποποιούνται παλαιότεροι ανάλογα με την απόδοση της εταιρείας και τις νέες συνθήκες στο χώρο δράσης της.

Η εταιρεία δεσμεύεται για :

* την συστηματική παρακολούθηση, αξιολόγηση της εκπλήρωσης και εκπλήρωση των απαιτήσεων συμμόρφωσης που αφορούν στο περιβάλλον και στην Υγεία και Ασφάλεια στην Εργασία και την άμεση διόρθωση τυχόν μη συμμορφώσεων.
* την διασφάλιση της εκτέλεσης των λειτουργιών σύμφωνα με τις υποχρεώσεις συμμόρφωσης
* τον συστηματικό εντοπισμό, αξιολόγηση, πρόληψη, έλεγχο και περιορισμό των δυσμενών περιβαλλοντικών επιπτώσεων και των κινδύνων για την υγεία και ασφάλεια που προκύπτουν από τις δραστηριότητες της και τη μείωση της διακινδύνευσης, συμπεριλαμβανομένων των εξωτερικών παρόχων και των ενδιαφερόμενων
* την ελαχιστοποίηση και ορθολογική διαχείριση των παραγόμενων αποβλήτων της και για την αύξηση των προς ανακύκλωση υλικών, έναντι αυτών που διατίθενται προς απόθεση.
* την προστασία του φυσικού περιβάλλοντος από βλαπτική μεταβολή και υποβάθμιση που προκαλείται από τις δραστηριότητες και υπηρεσίες της
* την προσαρμογή στην κλιματική αλλαγή, την προστασία της βιοποικιλότητας και των συστημάτων καθώς και την αποκατάσταση
* την ενημέρωση και ενθάρρυνση του προσωπικού της για την ενεργό συμμετοχή του, σε ατομικό και ομαδικό επίπεδο, στην βελτίωση του εργασιακού περιβάλλοντος και σε δράσεις περιβαλλοντικής προστασίας στον τομέα δραστηριότητας του.
* την διασφάλιση της συμμέτοχής και διαβούλευσης των εργαζομένων και των εκπροσώπων τους.
* την παροχή ασφαλών και υγιεινών συνθηκών εργασίας και την προστασία από τραυματισμούς και βλάβες υγείας.
* την διασφάλιση της προστασίας του περιβάλλοντος καθώς και της υγείας και ασφάλειας των εργαζομένων της, των συνεργατών της, της τοπικής κοινωνίας και του κοινού και την πρόληψη ατυχημάτων και επαγγελματικών ασθενειών
* τη συνεχή βελτίωση των συνθηκών εργασίας, του τρόπου αντιμετώπισης του περιβάλλοντος καθώς και του ίδιου του Συστήματος Διαχείρισης Περιβάλλοντος και Υγείας και Ασφάλειας στην Εργασία, μέσω της ανάπτυξης της αξιολόγησης διαδικασιών και των σχετικών δεικτών, ώστε να βελτιώνεται η επίδοση για το περιβάλλον και την Υγεία και Ασφάλεια στην Εργασία.
* την προώθηση του ανοικτού διαλόγου και της ενημέρωσης των ενδιαφερομένων μερών σε πνεύμα ειλικρινούς και αμοιβαίου σεβασμού.

Συνέπεια των ανωτέρω είναι ότι η Διοίκηση της εταιρείας δεσμεύεται για την ενεργή συμμετοχή της στην εφαρμογή του Συστήματος και την παροχή πόρων σε κάθε επίπεδο (ανθρώπινων – υλικών – οικονομικών) που θα συμβάλλουν στην συνεχή βελτίωσή του.

Η εταιρεία ζητά από τους εξωτερικούς παρόχους, αλλά και κάθε άλλο ενδιαφερόμενο μέρος να ενστερνίζονται τις αρχές της, καθοδηγώντας τους να λειτουργούν σύμφωνα με αυτές.

 Ο ΔΙΑΧΕΙΡΙΣΤΗΣ

01/09/2021